《送荷渚归越》
宋代·赵汝绩

湘湖莼线正宜羹，一舸涛江泛晓晴。
屋破不妨从客借，田荒自欲课奴耕。
不随不激真吾事，乍佞乍贤皆世情。
从此一麾江海去，西风断雁冷无声。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。